
A fecskék, a gólyák már jó egy hó- 
napja elszálltak meleg, déli tájakra. 
Őszbe fordult a természet, a fák-bok- 
rok alját megsárgult, száraz levelek 
borítják. A rohanó felhők mögül ki- 
kiragyogó nap már nem perzseli, 
csak kellemesen melengeti a földet, 
és persze az arcunkat, amelyet az őszi 
szél bizony már meg-megcsipdes 
néha. 

Az igazi zimankós évszak azonban 
még messze tanyázik. 

Milyen is hát ez az október? 

Annyi bizonyos, hogy változatos, 
érdekes. Időnként még a nyarat idé- 
zi, hogy aztán egy váratlan fordulat- 

" tal, a tél közeledtére figyelmeztetve, 
alaposan megborzongasson bennün- 
ket. 

A falusi emberek nagy serényen 
igyekeznek kihasználni az októberi y 
szép napokat — szüretelnek, diót 
vernek, szilvát szednek, szántanak- 
vetnek —, hogy minden kerti, mezei 
munkával végezzenek, mire ránk kö- 
szönt a hetekig tartó esőzés ideje. 
Mert az aztán beszorít mindenkit a . 
házba! Még a kisegeret is, aki — mint 
a másik oldalon láthatjátok —, a kam- 
rában próbál eleséghez jutni. (Amíg, 
persze, a cica észre nem veszi.) 

A beküldött kéziratokat nem őrizzük meg és nem küldjük vissza, 


RADNÓTI MIKLÓS 


Október 


Hűvös arany szél lobog, 
leülnek a vándorok. 
Kamra mélyén egér rág, 
aranylik fenn a faág. 
Minden aranysárga itt, 
csapzott, sárga zászlait 
eldobni még nem meri 
hát lengeti a tengeri. 


!/ 
Hangya-mese — if 
eze 
Olyan ragyogás volt azon a tavaszon, mint ; 
még soha. A kifliház hat emeletének hatvan ab- 
lakában, hatvan nap kelt fel és bújt rózsaszín ta- 
karó alá mindennap. i/ s 
Még a hangyák is korábban eléjöttek, noha Mi 4 
a szuszékban még volt egy kenyérsütéshez való ölnsezzásüönn 
lisztjük ; de talán nem is az éhség csalta ki őket, 
hanem a meleg. Két kis hangya még a kavicsok 
közt illatozó morzsának sem esett mindjárt 
ki. Inkább hintázni kezdtek egy fűszá 
Épp javában hintázgattak, mik. 
akit már a tavalyról ismertek, lejött a harma- 
dik emelet tíz ablaka és tíz ragyogó napja m 

gül. Meglátta őket, puhán az ujjai közé vette, és 
fölvitte, hogy megmutassa, mivel odafent még 
nem volt hangya. 

— Mit hoztál? — kérdezte az édesanyja, s ő, 
miután letette a két apró vendéget az asztalra, 
így felelt: 

— Egyik Hangya János, a másik Hangya Ilus. 

Megijedt erre az édesanyja, hogy elszaporod- 
nak a hangyák, összerágják a szalonnát, rágyűl- 
nek a vajra, beleragadnak a mézbe. Mégsem volt 
szíve bántani a két picinyt. Mit tehetett hát? 
Kinyitotta az ablakot, hallgatózott egy keveset, 
utána Így szólt : 

— Hallod, hogy sír szegény Hangyáné a gye- 
rekei után? 

A kislány bánatosan ment le a lépcsőn; de 
amint leért, a sok fénnyel együtt hirtelen belé- 
villant: mi lenne, ha megkeresné Hangyánét, és 
őt is felvinné a lakásba? Odalépett a bolyhoz, 
ahol a hangyák nyüzsögtek, napoztak, szorgos- 
kodtak, mint egy marék szétszórt, ide-oda ci- 
kázó mákszem, s így szólt : 

— Ne sírjon Hangya néni. Íme visszahoztam 
a kicsinyeit! 

Mivel azonban mindenik hangyának Hangya 
volt a családneve, és a boldog nyüzsgésben ész- 
re sem vették, hogy elcsellengett két pici, egyi- 
kük sem sietett oda a megtalálóhoz. Mit tehe- 
tett hát a kislány? Elengedte Hangya Jánost és 
Hangya Ilust, mert biztos volt benne, hogy ők 
egykettőre megtalálják az anyjukat. 

És így is történt. A kislány örvendezve ment 
vissza. Így aztán mindkét anya jól járt, és azóta 
sincs hangya a lakásban. 


(  SULYOK GIZELLA versel" Údő) 
Eső-leső 


Ess eső, 
pettyegető, 
gyöngykalárist 
lepergető! 


Apró szemek 
nagy áldása, 
csipkebokor 
virulása, 


akácfürtök 
folyó méze, 
hamvas szilva 
mohó kékje. 


Ess eső, 
sessbe 


Torkos Miska 


Ángyom tarka 
macskája 
beszökött a 
kamránkba. 


Édesanyám 
meglátta, 
szaladt nyomban 
utána: 


— Adta torkos 
macskája, 
hogy kerülsz a 
házamba? 


Hurka, kolbász 
kellene? 

Söprűt adok 
helyette! 


Ab Szilvakék! Az! Ígazán! 


"kék szilva a kötényben. 
j..Fölöttem is kék az ég! 
(:-Kék a felhő! Kék fazék! 


TÖRŐ ISTVÁN 
:Duna partján, Kulcson 


3 . Duna partján, Kulcson, 
KRT LAzB elhagytam a kulcsom, 
ág gzt hogy menjek most érte 
ki a faluvégre? 


KOPRÉ JÓZSEF 


Mondóka 
Kék színű a kötényem, 


Duna partján, Kulcson, 
keresem a kulcsom, 


hé HE ak A d nyáron, őszön fagyban, 
lék a levél is.á fát ú 8r-ajkáó ! meglelem tavaszban. 


Ht/ 
31 
sa ntkadétáti 


ég j EE kör FECSKE CSABA 
AN kecske és a káposzta 


Volt egyszer egy kecske, 
meg egy káposzta 

Gondolta a beste, 
hogy meghámozza. 

Mert tudta a kecske, 
hogy a káposzta 

finom reggel, este, 
főleg hámozva. 

Fogta hát a kecske 
és meghámozta. 

S minden levelecske 
meg volt számozva! 


ke sti 


MADÁR ESZTER rajzai 


Egyre kisebbecske 
már a káposzta. 
Jóllakott a kecske, 
addig hámozta. 
S mire jött az este 
nem volt káposzta! 
Jött a kis menyecske, 
igen átkozta: 

, Teremtette kecske 
hol a káposzta? 
Száz friss levelecske 

volt megszámozva! 
Hogy lesz a levesbe 
Így most káposzta?!" 
Elszaladt a kecske, 
mert a káposzta 
veszélyes, ha persze 
meg van számozva. . . 


— Én látom! — jelentette Dorka lányom 
a lakás egyik: magaslati pontjáról. 

— Kérek egy partvist! Azzal elérem! 
— De hol van a partvis? 

(CR Fogom a nyelét! — ez már Apa hangja volta" , 
a sublót mögül. — Kérek egy bicskát! VA 

Hozzákötöztük a partvist a karnishoz! I 

— De hol van a bicska? 

— A AUS — ez megint Dorka. 


l B Régen kopogtattam a Dörmögő ajtaján, 
mert a hurcolkodás 
sr elrabolta minden időmet. 
Másik lakásba költöztünk. 
v Dobozokba csomagoltuk az otthonunkat, 
] 1 és mint a hangyák a morzsát, 
átcipeltük az egészet 
a város túlsó végébe, 
— egy nagy ház első emeletére. 
Amikor megérkeztünk jövendő na 
nem volt sem víz, sem gáz, sem villany, 
vő mert a vízvezetékszerelő éppen akko 7 
"A szerelte le a vízcsapot, 
úg a gázszerelő éppen akkor 


Ami j 


LUK 


hegesztette a gázcsövet, 
a villanyszerelő éppen akkor 
cserélte a villanyvezetéket. 
Mi pedig éhesek és fáradtak voltunk. 
— Sebaj, eszünk az elemózsiás kosárból! 
V — De hol van az elemózsiás kosár? cs 


a 
ma 


— De hol van a hátizsák? — De hol van a létra? 
— Ott ni! — bökött A szőnyegtekercsek alatt 
egy másik magaslati pontra a parkettás, találtam rá. 
aki akkor lépett be az ajtón. Felállítottam, 
— Létráról gyerekjáték lesz elérni! és felmásztam a tetejére. 
Kinyitottam a zsákot, 
és kivettem a bicskát. 
A bicskával Apa elvágta a madzagot, 
és kiszabadította a partvist. 
A partvissal Dorka megkaparintotta 
az elemózsiás kosarat. 
Azután kerestünk egy nyugodt helyet, 
és jóízűen megebédeltünk. 
Egyelőre ennyit a költözésről. 
Legközelebb folytatom. 
Viszontlátásra! 


b! W 1 
ki nem akart 


, hazamenni 


mt aki a Kerekendi erdő- 
gi it, zt szerette a mézet, a málnát 


Bogár Bálint, a négy és fél pettyes katica, és 
megszólította: 

— Szevasz, Macinta! Képzeld, megszöktem 
otthonról és most nem tudom, merre kell ha- 
zamenni. 

— Nem tudod, merre van a bogár-kuckó? — 
csodálkozott Macinta. — Arra. A mogyoróbo- 
kor mögött — mutatott egy mogyoróbokorra. 

— Köszönöm, nagyon rendes vagy Macinta! 
Akkor én most megyek is — vigyorgott Bogár 
Bálint, és repkedni kezdett az ellenkező irány- 
ba. 

— Hová mész!? Nem arra mutattam! — ki- 
áltott rá Macinta. 

— Tudom. Épp azért szálldosok erre. Tudod, 
semmi kedvem hazamenni, ha már egyszer 
megszöktem otthonról — magyarázta Bogár 
Bálint. 

— Nem akar hazamenni? Micsoda dolog az, 
hogy nem akar? — tűnődött el Macinta, majd 
hirtelen a kobakjához kapott és megszólalt: 

— Most jutott eszembe, hogy az imént rossz 
irányba mutogattam. Te nem is a mogyoróbo- 
kor felé laksz, hanem arra, amerre most re- 
pülsz. 

— Igen? — tátotta el a száját Bogár Bálint. — 
Jó, akkor repkedek amarra. Nékem mindegy, 
hogy merre, de haza akkor se megyek — mond- 
ta és már repkedett is a mogyoróbokor felé. 

Macinta nézett utána, mosolygott ao tai 
és azt motyogta: 

— Ejnyebejnye! Ha tudná, hogy valóban a 
mogyoróbokor mögött van a bogár-kuckó, biz- 
tosan nem szálldosna arra. . . 


Minijogosítvány eza XA ; 


ax 
ATTia 


Ha már megismer. 
ted a játékainkban 
használt jelzéseket és 
jól megoldottad . 
feladatokat, kivágha 
tod magadnak a mi. 
nijogosítványt. Érvé 
nyes — az. utca ki 
vételével — minde 
nütt, ahol kisgyere: 
kek játszhatnak. 


Jogosítvány, 
amelynek tulaj- 
donosa sok köz- 
lekedési  játé- 
kot és jelzést is- 
mer. Játszótárs- 
nak ajánljuk! 

Dörmögőék 
(A fehér négyzetbe rajzold az 
arcodat, vagy azóvodai jeledet!) 


tatás és folytatás 


túloldalon, 
.24—25. oldalon 


A jobb oldali jelző- 


, lámpa pirosat, a bal 


oldali zöldet mutas- 


! son! Vágd körül, és 


használd fel őket a 
24. oldalon található 
terepjátékban! 


KRESZ ugróiskola 


Ketten vagy többen játszhatjátok. Gyűjtse- 
tek a felnőttektől lapos, kerek dobozokat! A 
legjobbak, a háromszögletű sajt lapos, kerek 
dobozai. Vágjátok ki a mellékletből a két nagy, 
középső jelzést, rajzoljatok hasonló nagyságban 
néhány más jelzést is (akár az oldalsó kis jelző- 
táblák alapján), ragasszátok őket egy-egy doboz 
tetejére, és vigyétek ki valamennyit a szabad- 
ba! Minél több dobozotok van, annál jobb. 

Rajzoljatok a földre ugróiskolát képünk sze- 
rint! Fordítsátok a dobozokat a képes oldaluk- 
kal lefelé, és húzzatok közülük egyet-egyet! 


Az első játékos odaáll! az ugróiskola elejére, 
és elgurítja a dobozát. Igyekszik beletalálni va- 
lamelyik négyzetbe. Ha ez sikerült, végigugrál 
a négyzeteken, megfordul, visszafelé szökdé- 
cselve felveszi a dobozt, és megmondja, hogy 
mit jelent rajta a jelzés. Ha tudja, megtarthatja 
a dobozt, ha nem, leteszi az ugróiskola mellé. 
Az a játékos a legügyesebb, aki a legtöbb do- 
bozt gyűjtötte. 

Utmutatás a melléklet többi részének felhasz- 
nálásához, és további játékok a 23—25. olda- 
lon. 


. ÖCSI, 

BATYÓ 
ésaz " 

építés 


Wiarék Veronika 


M iért tagadjuk, szerették azokat az estéket, 
amikor Anya késeig maradt a munkahelyén. 
Ilyenkor a Sárkánygyerek tudta, hogy a lefek- 
vés egy kicsit későbbre marad. Igyekezett a 
mosdással, gyorsan felvette a pizsamáját, fogat 
mosott, s ezután beszólt Apjának. 

— Jöhetsz! 

S Apja elővette a vetítőt. Sárkánygyerek pe- 
dig azt a dobozt vette ki a szekrény alól, mely- 
ben a filmeket őrzik. Olvasni még nem tudott, 
még a legokosabb feje sem, de némelyik film- 
nek mégis megismerte a betűjét. Egyszer fog- 
ták a színes ceruzákat, és apró jeleket rajzol- 

a a Ld 

Sárkányék 
tak a diafilmes doboz fehér karikáira —kisrókát 
a Vukra, kardot a János vitézre, hajót Odüsszeusz 
kalandjaira, és így tovább. Kiválasztották a fil- 
meket. Apja ugyan mindig azt mondta, hogy 
jólvandecsakegyet, de a legkedvesebb sárkányfej 
mindig hozzákunyerált még egyet, a legszemte- 
lenebb pedig néha kikövetelte még a harmadi- 
kat is. 

Az ajtóra szegeztek egy ócska lepedőt, leol- 
tották a villanyt, és máris nézhették a színes 
képeket. Apja olvasott. Sárkánygyerek nagyon 
hamar megtanulta a csavaró kezelését. Tudta, 
merre kell fordítani a gombot, hogy a film elő- 


és a diafilm 


re menjen. Már arra is oda tudott figyelni, 
hogy mikor ér Apja a felolvasásban az oldal vé- 
gére, s azonnyomban , továbblapozott". Szíve- 
sen nézett új filmet, de voltak régi kedven- 
cei is. Némelyik filmet olyan sokszor látta 
már, hogy tudta, mikor van egy képaláírásnak 
vége. 

Hosszú ideje már a Toldit szerette legjobban. 
Bánkódott nehéz sorsán, izgult a farkaskaland 
láttán, elképzelte, hogyan fékezi meg a vad bi- 
kát, s örült a szigeti párviadal jó végének. 

Olyan sokszor nézték ezt a filmet, hogy már 
ő is tudta a verset. Könnyebb dolga volt, mint 


egy embergyereknek. Az egyik feje az első sort 
tanulta meg: 

, Mintha pásztortűz ég őszi éjszakákon," 
a másik a másodikat, a harmadik a harmadikat, 
és így tovább. Ilyenkor Apja nem igen jutott 
szóhoz. Fújták a sárkányfejek a verset, annak 
rendje-módja szerint. 

Aztán, amikor Anyja belépett az ajtón, zsör- 
tölődött egy kicsit: 

— Ez a gyerek még nem alszik? 

De a harag nem volt komoly. Az utolsó koc- 
kákat együtt nézték mindig. 

Utána ágybabújás, s gyors elalvás! 

GYÁRFÁS ENDRE 


— Lehullott a tölgy levele 

— mondja Dörmi. — Kedves medvék, 
jó lenne, ha valakik az 

avart összesöpörgetnék. 


— Mi valakik vagyunk, ugye —, 
rikkant Berci. Seprűt ragad, 

s máris nő a levélkupac 8 B 
a vetkőző, vén tölgy alatt. 


— Hová vigyük? — kérdi Marci. més 
— Hordjuk el a kert végébe! / 
— Ne inkább a kamra mögé? 

— Vagy talán az erdőszélre? 


ZÁVAY EDIT rajzai 


Ekkor köszön rájuk a sün. 

— Szia, szia, Dörmi-bocsok! 
Bocsánat, hogy nem csevegek. 
Sok a dolgom. . . Lótok-futok. 


— Mi a dolgod? — kérdi Bori. 
— Téli otthont építgetek. 

Ott szundítok majd tavaszig. 
Oltalmaz a fészekmeleg. 


— Mivel béleled az odút? 

— Falevéllel, fűvel, gyommal. 

— Tudod mit, sün? Hadd segítsünk! 
Ha akarod, most azonnal. 


Bori, Berci, Marci máris 
felnyalábol egy kupacot. 
Elviszik a sünlakáshoz. 

— Ebből lesz ám pompás vacok! 


— Köszönöm a segítséget! 

Ilyen puha levélágyon 

jól alszom majd — mondja a sün. 
— Nyugodt lesz a téli álmom. 


4 
Marci arcán mókás mosoly. —: 
Tréfálkozva kéri a sünt: 
— Ha felébredsz kis időre, 
egy levelet adj fel nekünk! 


Közlekedési 
játékok 


Valamikor réges-régen, dédike dédijének 
idejében így tanították helyes közlekedésre a 
gyerekeket: 

a Járj az utcán szépen, folyvást, 
Nem kullogya, nem is futvást . . ." 

Akkoriban még csupán néhány szekér zör- 
gött az utakon, ezért elég is volt ennyit tudni. 
Ma, amikor egymást érik az autók, autóbuszok, 
teherautók, villamosok, kamionok, trolibu- 
szok, bizony kevés lenne az a ,tudomány", 
amit a régi gyerekek tanultak. Most mindenki- 
nek ismernie kell a biztonságos közlekedés sza- 
bályait ahhoz, hogy sértetlenül járhasson-kel- 
hessen, és másokat se sodorjon veszélybe. 

Félni azért nem kell. Aki ismeri és betartja 
a szabályokat, biztonságban érezheti magát. Mi 
útnak is eredtünk már, tarts velünk! Hogy ho- 
vá? Mindjárt megtudod. 


Mondd gyorsan!  sárga-bárga 
Zireg-zörög Rákországba, 
a szekerem, zabkirálynak 
gyere velem szalmavárba, 
jó emberem Békamocsoládra! 


Szemközt is jön valami. Messze van még; va- 
jon mi lehet az? Találd ki! 
Három kerék, csengő rajta, 
a kisfiú vígan haitja 
(ipi2ig Dje49y uospu) 


Ahogy megyünk, mendegélünk tovább, egy- 
szercsak mit látunk? Egy játékbolt kirakatát. 
Éppen most rendezik benne a játékokat. A nagy 
összevisszaságban rátalálunk ezekre az ismerős, 
színes lapocskákra is : 


Segíts rendet csinálni közöttük! Hány kerek 
lapocskát látsz? Hány háromszögűt? Hány 
négyzet alakút? Számold meg őket! Borika ezt 
a vonatot rakta ki belőlük: 


Rajzolj és vágj ki színes papírból ugyanilyen 
formákat, azután rakj ki belőlük egy másik ké- 
pet, kedved szerint! Ragaszd fel papírra, és 
küldd el munkádat Dörmögőnek! (Címünk a 
2. oldal alján található.) A legszebb képek meg- 

" jelennek lapunkban. 


Terepjáték 


Ha megfigyeled az utcán a forgalmi jelzőtáb- 
lákat, rájössz, hogy a legtöbbjük háromszög ala- 
kú, négyzet alakú vagy kerek, mint a színes la- 
pocskák az előző oldalon. 

Készíts jelzőtáblákat magad is! Lapozz a mel- 
lékletre! Vágd ki a melléklet két széléről a táb- 
lák részeit, keresd meg a párjukat, és azzal ki- 
egészítve, ragaszd őket kemény papírra! Az így 

teljessé vált táblákat vágd körül, erősítsd őket 
hurkapálcikára (cellux szalaggal), aztán szúrd 
a pálca másik végét egy kisebb, félbevágott, 
megmosott krumpliba! Most már játszhatsz ve- 
lük közlekedést. Nagyobb testvéred vagy fel- 
nőtt segítségével rajzold nagy Ív csomagolópa- 
pírra az utcátokat, benne a házat, ahol laktok, 
meg a szomszédos utcákat, keresztutcákat is! 
(Ld. a melléklet első oldalát.) Helyezd el rajta 
a táblákat! Kérdezd meg, mit jelentenek! 

Bizonyára vannak apró babáid, kisautóid, 
amelyekkel benépesítheted az utcákat. De 
ha nincsenek, készíthetsz gyufásdobozból 
kocsikat, gyurmából vagy krumpliból em- 
berkéket! Most már megindíthatod a for- 
galmat. Ügyelj, hogy a gyalogosok is, a 
kocsik is a jelzőtáblák, a szabályok szerint 
közlekedjenek! 


ZA JOBB OLDAL? 


BAL OLDAL? 


Nézd meg képünket, és mondd el, mit 
látsz az utca jobb oldalán! Mutasd is meg 
a jobb kezeddel! Kérdezd meg a felnőtte- 
ket, jól mutattad-e! 

Most számláld meg, hogy hány fa áll az 
utca bal oldalán, és mutass mindegyikre 
a bal kezeddel! 

Rajzolj Dörmögőnek egy szép tájképet! 
Legyen rajta annyi fa, ahányat ezen a ké- 
pen látsz! 


Képolvasás 


Összeállította RICHTERNÉ KROPF ANIKÓ 

mondania, mit jelent rajt 


KOLTAI ÉVA rajzai 


Barlangposta Kedves Gyerekek ! 

Jó hírem van! Ahogy bontogatom a leveleket, beszámo- 
lók, rajzok kerülnek elém, szorgalmas, figyelmes, sőt va- 
rázserejű apukákról! Talán emlékeztek rá, hogy az augusz- 
tusi barlangpostában néhány levél és rajz olyan apukákról 
mesélt, akik nem vesznek részt az otthoni munkákban. 
Most viszont örömmel látom ennek az ellenkezőjét. Van- 
nak családok, amelyekben természetes a közös munka. 
Erről mesél ez a két rajz: 

Apu ennivalót visz a kocának, j 
Anyu főz. 
PÁL ILDIKÓ rajza 


Kertészkednek 
a szüleim. 


MELISKA TAMÁS rajza 


Előfordul, hogy akkor derül ki Apuról, milyen ügyes, amikor az Ányu elutazik vagy beteg lesz. Ezt 
mutatják a következő levelek: 

s Anyu eltörte a lábát — írja Kiss Mónika —, már egy hete fekszik az ágyban. Képzeld Dörmi, most 
Apával ketten főzünk, és Anyunak is ízlik az ebédünk. Csodálkozik, milyen ügyesek vagyunk." 

Hasonlóképpen alakult a helyzet Virág Hajniéknál is: 

s Amikor Anyu mondta, hogy hamarosan kistestvérem születik, rengeteget segítettem neki Apával, hogy 
pihenhessen az Anyukám. Azóta is Apa takarít mindennap, én 1 üse megyek utána jrlndemtoná, . ne 
egyedül dolgozzon." j 


Aki ügyesen tud az édesapjával dolgoz- 
ni, nemcsak a ház körüi munkában vehet 
részt. Tamás Norbert nagyon örült, ami- 
kor elmehetett a papájával fát gyűjteni : 


CSOPAKI ISTIT a munkahelyére is elvitte egyszer az apukája. Isti láthatta, milyen okos az Apu: 
nagy gépeket irányít, s azok, mint valami csodalények, engedelmeskednek neki. 


Vajon ki mit szeret játszani az édesapjával? 
Tisza Feriék verseket zenésítenek meg együtt, 
Takács Zsuzsi titkos nyelvet talált ki az apuká- 
jával, amit csak ők ketten értenek, Balogh Zo- 
liék repülőt, hajót barkácsolnak. 

A következő három rajzon is látni, hogy mi- 
lyen Jó apuval játszani. 


i [tá gl ) . PAPP ANITA rajza 
Vidáman n sétáltatjuk a tsstvéremét, 


í 

Huszárost játszunk Apuval, 
Anyu MNOLEBAN tapsol örömében, 


41 TÓTH TAMÁS rajza 
igezdó jót pecázni csak Apuval tudok! 


Kívánom, hogy legyen részetek sok hasonló 
élményben! 


Dörmögő Dömötör 


Augusztusi rejtvényeink helyes megfejtése: 

A gyümölcsök közül a szamócát nem magozta ki 
édesanya, hiszen ezt pici magocskáival együtt 
fogyasztjuk. Ugyancsak a szamóca volt az a gyü- 
mölcs, amelyet a legjobban kedvelt a család. Ezért a 
kamra polcán két üveg szamócabefőttet láthattál. 


A korsók közül a két felső török, 
a két alsó pedig magyar edény, 


jutalmat kaptak: 


Baranyi Viktor, Mátraverebély 
Bertalan Zsolt, Kaposvár 
Bóc Andrea, Budapest 
Deák Orsolya, Varsánygyüre 
Farkas Szilvia, Fehérvárcsurgó 
Farkas Edina, Fehérvárcsurgó 
Ivony István, Jászárokszállás 
Kálmán Tamás, Börcs 
Kiss Anita, Tiszadob 
Kis Bernadett, Salgótarján 
Kovács Eszter, Debrecen 
Kovács Eszter, Szigetszentmiklós 
Molnár Zoltán, Szombathely 
Morvai Dávid, Gyöngyös 
Muszienkó Éva, Budapest 
Németh Krisztina, Zánka 
Némethi Péter, Miskolc 
Rosdy László, Budapest 
Sebők Tibor, Szolnok 
Sebők László, Szolnok 
Szabó László, Mezőcsát 
Szabó Róbert, Szombathely 
Szécsi Ádám, Domaszék 
Szilák Szabolcs, Siófok 
Szőllős Eszter, Budapest 
Szőllős Péter, Budapest 
Sztrókay Balázs, Budapest 
Tajerling György, Dorog 
Vámos Edit, Tiszaföldvár 
Vralik Attila, Szuhakálló 


o 7 


A szép leány aranybárány; 
sigirigiri! 
Olyan ékes, mint a márvány; 
bagaragari! 


Tíz városban nincsen párja, 


sigirigiri! 
A táncot is könnyen járja. 
Hagáragari 


Magyar MEERÁKSÉLES 

F. GYÖRFFY ANNA raiza 


